

|  |
| --- |
| **Bileog Achoimre Feidhmiúcháin** |
| Measúnú tionchair ar Thogra le haghaidh Treoir lena leasaítear Treoir 2003/59/CE maidir le cáiliú tosaigh agus le hoiliúint thréimhsiúil tiománaithe feithiclí áirithe bóthair i gcomhair iompair earraí nó paisinéirí agus Treoir 2006/126/CE maidir le ceadúnais tiomána |
| **A. An gá atá le beart** |
| **Cad é an fhadhb atá i gceist?** |
| Príomhfhadhbanna:   1. deacrachtaí a bhaineann le haithint fhrithpháirteach oiliúna 2. ábhar oiliúna nach bhfuil ábhartha go hiomlán do riachtanais tiománaithe 3. na deacrachtaí agus an éiginnteacht dhlíthiúil atá ann agus díolúintí á léirmhíniú 4. neamhréireachtaí maidir leis na ceanglais aoise íosta idir an Treoir maidir le cáiliú tosaigh agus le hoiliúint thréimhsiúil tiománaithe (an Treoir) agus an Treoir maidir le ceadúnais tiomána |
| **Cad leis a bhfuiltear ag súil ón tionscnamh seo?** |
| Cuspóir ginearálta: rannchuidiú a dhéanamh le sábháilteacht ar bhóithre agus le saorghluaiseacht tiománaithe gairmiúla  Cuspóirí sonracha:  1) cleachtais riaracháin a chuíchóiriú le haghaidh aithint fhrithpháirteach sna Ballstáit  2) ábhar oiliúna a sholáthar ina gcuimseofar teicneolaíocht faisnéise agus cumarsáide (TFC), sábháilteacht ar bhóithre agus éifeachtúlacht breosla  3) feabhas a chur ar shoiléire dhlíthiúil agus ar chomhsheasmhacht le reachtaíocht eile ón Aontas Eorpach |
| **Cad é an breisluach atá le beart a dhéanamh ar leibhéal an Aontais?** |
| Réitigh éifeachtúla ar fhadhbanna trasnáisiúnta  Feabhas ar chórais oiliúna  Cothroime iomaíochta d’oibreoirí iompair de bhóthar i dtaca le caighdeáin sábháilteachta ar bhóithre |

|  |
| --- |
| **B. Réitigh** |
| **Cad iad na roghanna beartais reachtacha agus neamhreachtacha a breithníodh? An bhfuil rogha thosaíochta ann nó nach bhfuil? Cén fáth?** |
| Na roghanna beartais reachtaigh a bhaineann le cuspóir sonrach 1:  a) aithint éigeantach deimhnithe ar inniúlacht ghairmiúil idir na Ballstáit  b) an ceanglas chun Cártaí Cáilíochta Tiománaí a eisiúint i gcás nach féidir cód 95 a léiriú ar an gceadúnas tiomána  c) an córas faisnéise le haghaidh ceadúnais tiomána (RESPER) a leathnú chun go n-áireofar oiliúint um dheimhniú ar inniúlacht ghairmiúil leis  Bearta malartacha a bhaineann le tiománaithe nach saoránaigh den Aontas Eorpach iad:  1) fianuithe tiománaí a aithint fiú mura bhfuil cód 95 sonraithe orthu, nó  2) cód 95 a shonrú ar an bhfianú tiománaí  Na roghanna beartais reachtaigh a bhaineann le cuspóirí sonracha 2 agus 3:  feabhas a chur ar ábharthacht na hoiliúna, á lua go soiléir gur féidir ríomhfhoghlaim agus oiliúint chumaisc a úsáid  raon feidhme na ndíolúintí a shoiléiriú  ceanglais aoise íosta a chur ar chomhréim leis an Treoir maidir le ceadúnais tiomána  An rogha thosaíochta: Cuspóir sonrach 1(b) móide beart malartach (1). |
| **Na páirtithe leasmhara éagsúla agus na bearta is rogha leo** |
| Bhí na páirtithe leasmhara i bhfách, i bprionsabal, leis na roghanna beartais uile.  Bhí an Cumann Idirnáisiúnta um Iompar de Bhóthar (IRU) i bhfách le feabhas a chur ar an gcóras oiliúna reatha agus le é a chur in oiriúint do riachtanais reatha  Bhí imní ar na Ballstáit go mbeadh ualach mór ag baint le cártaí cáilíochta tiománaí a eisiúint |
| **C. Tionchar na rogha tosaíochta** |
| **Cad iad buntáistí na rogha tosaíochta (más ann di; murab ann, cad iad buntáistí na bpríomhroghanna)?** |
| Deacrachtaí aitheanta frithpháirtí a réiteach, coigilteas costais is fiú €2.30 milliún a sholáthar do ghnólachtaí agus coigilteas costais is fiú €6.7 milliún a sholáthar do thiománaithe (2018-2030)  Feabhas ar éifeachtúlacht an chórais oiliúna  Soiléire mhéadaithe agus comhsheasmhacht mhéadaithe leis an Treoir agus le gníomhartha ábhartha eile dlí ón Aontas Eorpach |

|  |
| --- |
| **Cad iad costais na rogha tosaíochta (más ann di; murab ann, cad iad costais na bpríomhroghanna)?** |
| Costais mheasta (2018-2030):  costais rialála: €6.3 milliún  costais idirthréimhseacha (thar thréimhse ceithre bliana) a bheidh ag baint le hathruithe a dhéanamh ar ábhar na hoiliúna: suas le €14.1 milliún |
| **Cén difear a dhéanfar do ghnólachtaí, do FBManna agus do mhicrifhiontair?** |
| Meastar go mbainfidh FBManna san earnáil iompair tairbhe as soláthar méadaithe saothair agus as costais laghdaithe araon  Ní mheastar gur mó ná 5 % de chostas iomlán na hoiliúna na costais bhreise a bheidh ag baint le hábhar na hoiliúna a athbhreithniú |
| **An imreofar tionchar suntasach** **ar bhuiséid náisiúnta agus ar údaráis riaracháin náisiúnta?** |
| Ceann ar bith seachas costais rialála |
| **An mbeidh aon tionchar suntasach eile i gceist?** |
| Ní bheidh |
| **D. Iarobair** |
| **Cathain a dhéanfar athbhreithniú ar an mbeartas?** |
| Déanfaidh an Coimisiún faireachán ar éifeachtaí an bheartais nua i gcomhar leis na Ballstáit agus le páirtithe leasmhara ábhartha |